Na podlagi Pravilnika o kadrovskem štipendiranju Zdravstvenega doma Kočevje, št. 012-1/2020 in 604-0002/2020-1 z dne 19. 10. 2020 (s spremembami in dopolnitvami; v nadaljevanju: Pravilnik) Zdravstveni dom Kočevje objavlja naslednji

 **JAVNI RAZPIS**

**ZA PODELITEV KADROVSKIH ŠTIPENDIJ ZA ŠTUDIJSKO LETO 2024/2025**

|  |
| --- |
| **NAZIV IN SEDEŽ FINANCERJA**  |

Zdravstveni dom Kočevje, Roška cesta 18, 1330 Kočevje.

Občina Kočevje, Ljubljanska cesta 26, 1330 Kočevje.

|  |
| --- |
| **PREDMET JAVNEGA RAZPISA IN POGOJI ZA PRIDOBITEV ŠTIPENDIJE**:  |

Zdravstveni dom Kočevje za zagotovitev razvoja ustreznih kadrov razpisuje naslednje kadrovske štipendije v študijskem letu 2024/2025:

1. **ZDRAVNIK (DOKTOR MEDICINE)**

**Pogoji za pridobitev štipendije**:

Štipendija se lahko podeli kandidatu, ki izpolnjuje naslednje pogoje:

* ima status študenta in je vpisan v drugi ali višji letnik Medicinske fakultete, smer medicina,
* je državljan RS,
* ima stalno bivališče v občini Kočevje ali občini Kočevsko Ribniške subregije (Ribnica, Sodražica, Loški Potok, Velike Lašče, Kostel in Osilnica),
* ne prejema druge kadrovske štipendije ali štipendije za deficitarne poklice,
* ne prejema drugih prejemkov za izobraževanje po drugih predpisih,
* ni v delovnem razmerju oziroma ne opravlja samostojne registrirane dejavnosti,
* ni vpisan v evidenco brezposelnih oseb pri zavodu RS za zaposlovanje,
* ni poslovodna oseba gospodarskih družb ali direktor zasebnega zavoda,
* se obveže, da bo po končanem študiju sklenil delovno razmerje z ZD Kočevje, za najmanj toliko časa kolikor je trajalo štipendijsko razmerje, pri čemer se obdobje pripravništva in specializacije ne šteje v ta čas
* se obveže, da bo po končanem pripravništvu in opravljenem strokovnem izpitu vložil prijavo na razpis specializacij za eno od naslednjih področij:
* interna medicina,
* dermatologija,
* ortopedija,
* radiologija.

\* področja se lahko glede na potrebe ZD Kočevje dopolnjujejo oz. spreminjajo.

Z izbranim kandidatom se bo sklenila tripartitna pogodba o štipendiranju, v kateri se bodo določile medsebojne pravice in obveznosti, vključno z zavezo kandidata, da je dolžan po zaključku šolanja za pridobitev naziva doktor medicine opraviti pripravništvo in strokovni izpit ter vložiti prijavo na razpis specializacij za področje dejavnosti, ki jo izvaja ZD Kočevje in so našteta pod pogoji.

**Število razpisanih štipendij**: **1**

|  |
| --- |
|  **PRIJAVA NA RAZPIS:** |

**Prijava na razpis (Vloga) naj vsebuje**:

* kratek življenjepis,
* motivacijsko pismo,
* potrdilo o državljanstvu RS,
* potrdilo o stalnem bivališču v občini Kočevje ali občini Kočevsko Ribniške subregije (Ribnica, Sodražica, Loški Potok, Kostel in Osilnica),
* potrdilo o vpisu v študijski program, za katerega se podeljuje štipendija, za tekoče študijsko leto 2024/2025,
* dokazilo o študijskem uspehu v zadnjem študijskem letu,
* izjavo, da študent skladno z zakonom, ki ureja štipendiranje, ne prejema druge kadrovske štipendije ali štipendije za deficitarne poklice, da ni v delovnem razmerju oz. ne opravlja samostojne registrirane dejavnosti, ni vpisan v evidenco brezposelnih oseb pri Zavodu RS za zaposlovanje in ni poslovodna oseba gospodarskih družb ali direktor zasebnega zavoda,
* dokazilo o bruto dohodku na družinskega člana v skupnem gospodinjstvu.

|  |
| --- |
| **NAČIN PRIJAVE:** |

Vlagatelji so dolžni vloge podati na obrazcih, ki so priloga tega razpisa. Vloga mora biti v roku predložena na naslov Zdravstveni dom Kočevje, Roška cesta 18, 1330 Kočevje v zaprti

ovojnici z naslovom pošiljatelja in s pripisom »VLOGA ZA ŠTIPENDIJO – NE ODPIRAJ«.

|  |
| --- |
| **ROK ZA ODDAJO PRIJAVE:** |

Rok za oddajo vloge je 10 dni od objave javnega razpisa na spletni strani ZD Kočevje.

Prijave, ki bodo oddane po roku za prijavo (tj. po 08. 12. 2024), ne bodo obravnavane in bodo neodprte vrnjene prijaviteljem.

|  |
| --- |
| **OBRAVNAVA VLOG**: |

Odpiranje vlog ne poteka javno.

Pravočasne in popolne vloge, ki bodo prispele do roka za vložitev vloge, bo upoštevajoč pogoje in merila iz tega javnega razpisa in Pravilnika, obravnavala tričlanska komisija, ki jo sestavljajo: direktor, vodja področja, za katerega kandidira kandidat in predstavnik finančno računovodske službe.

Komisija bo o izbiri kandidata pisno obvestila vse prosilce.

Kandidat, ki meni, da je bil neupravičeno odklonjen lahko v osmih (8) dneh od prejema obvestila vloži ugovor na Svet zavoda. Odločitev Sveta zavoda je dokončna.

|  |
| --- |
| **MERILA ZA ODLOČANJE O UPRAVIČENOSTI DO ŠTIPENDIJE**: |

Pri dodelitvi kadrovskih štipendij se upošteva naslednja merila:

* stalno prebivališče,
* letnik študija,
* študijski uspeh v preteklem študijskem letu.

|  |  |
| --- | --- |
| **Stalno prebivališče** | **Število točk** |
| Občina Kočevje, Kostel, Osilnica | 50 |
| Občina Ribnica, Sodražica, Loški potok, Velike Lašče | 20 |
| **Letnik študija** | **Število točk** |
| 2. letnik | 70 |
| 3. letnik | 80 |
| 4. letnik | 70 |
| 5. letnik | 60 |
| 6. letnik | 50 |
| **Študijski uspeh** | **Število točk** |
| 6,0 do 7,0 | 20 |
| 7,1 do 8,0  | 40 |
| 8,1 do 9,0  | 50 |
| 9,1 do 10,0  | 60 |

Pri več kandidatih z enakim številom doseženim točk imajo prednost kandidati s šibkejšim socialnim statusom, pri čemer se upošteva bruto dohodek na družinskega člana v skupnem gospodinjstvu (seštevek vseh bruto prejemkov iz zadnje odločbe o odmeri dohodnine staršev ali skrbnikov deljeno s številom družinskih članov).

Pri več kandidatih z enakim številom doseženim točk in enakim socialnim statusom se upošteva datum in ura vložitve vloge.

|  |
| --- |
| **MERILA ZA DOLOČITEV VIŠINE ŠTIPENDIJE**: |

Višina štipendije se določi gleda na učni uspeh kandidata v preteklem študijskem letu. Merila za določitev štipendije so:

|  |  |
| --- | --- |
| **Učni uspeh** | **Višina štipendije**  |
| 6,0 do 7,0 | 35 % minimalne plače  |
| 7,1 do 8,0  | 40 % minimalne plače  |
| 8,1 do 9,0  | 45 % minimalne plače  |
| 9,1 do 10,0  | 50 % minimalne plače  |

**OBVEZNOSTI ŠTIPENDISTA:**

Štipendist mora v času štipendiranja opraviti delovno prakso pri delodajalcu v trajanju najmanj 160 ur v vsakem študijskem letu in pripraviti poročilo o opravljeni praksi.

|  |
| --- |
| **ZAČETEK ŠTIPENDIRANJA:** |

Kandidat je upravičen do prve štipendije z mesecem izdaje obvestila o izboru in potekom 8 dnevnega roka za ugovor.

|  |
| --- |
| **INFORMACIJE:** |

Za več informacij v zvezi z javnim razpisom vam je na voljo Saša Vidmar Vesel, na telefonski številki 01/893 90 13 ali na elektronskem naslovu: sasa.vidmar-vesel@zdkocevje.si

Številka: 121-2/2024-3

Datum: 28. 11. 2024

 Direktor:

 Emir Kuduzović